Izvadak iz 
Z A P I S N I K A
s 20. sjednice Školskog odbora VII. osnovne škole Varaždin održane 22. srpnja 2026. godine elektroničkim putem.

Početak elektroničke sjednice:       22. srpnja 2026. u 8:00 sati

Završetak elektroničke sjednice:   22. srpnja 2026. do 24:00 sata
Sjednici su se odazvali: Renata Sever,  Ivana Borovec, Tamara Šabić, Nikolina Šipek Škrablin, Branka Družinić, Vedrana Tropšek i Kristina Melnjak.

Konstatacija da je na sjednici prisustvovao dovoljan broj članova Školskog odbora.

Predsjednica Školskog odbora Nikolina Šipek Škrablin sazvala je sjednicu sukladno članku 47. Statuta VII. osnovne škole Varaždin  elektroničkim putem te je predložila sljedeći
Dnevni red:
1.
Prihvaćanje zapisnika s 19. sjednice  Školskog odbora održane 14. srpnja 2026. godine

2.
Prihvaćanje Financijskog izvješća za razdoblje od 1. siječnja do 30. lipnja 2026. godine 

3.
Usvajanje Polugodišnjeg izvještaja o izvršenju Financijskog plana VII. osnovne škole Varaždin za razdoblje od 1. siječnja  do 30. lipnja 2026. godine

4.
Prihvaćanje i donošenje Odluke o usvajanju prijedloga III. rebalansa  financijskog plana za 2026. godinu

5.
Ostala pitanja
Dnevni red se prihvaća jednoglasno. 

AD/1.

Prelazi se na prvu točku dnevnog reda – Prihvaćanje zapisnika s 19. sjednice Školskog odbora održane 14. srpnja 2026. godine

Svi članovi Školskog odbora u prilogu poziva primili su zapisnik s 19. sjednice Školskog odbora.

Konstatacija da je prijedlog zaključka usvojen većinom glasova, protiv i suzdržanih nema te je donesen sljedeći

ZAKLJUČAK:

Zapisnik se prihvaća u cijelosti bez primjedbi.
AD/2.

Prelazi se na drugu točku dnevnog reda – Financijsko izvješće za razdoblje od 1. siječnja do 30. lipnja 2026. godine
Ukupni prihodi ostvareni do 30.06.2026. godine iznose 880.671,07 EUR, a najveći dio  prihoda čine Tekuće pomoći iz državnog proračuna (63612) iznosa 655.645,43 EUR. Tekuće pomoći iz državnog proračuna sadrže prihode za plaće i materijalna prava zaposlenih, za naknadu zbog nezapošljavanja osoba s invaliditetom, prihode za besplatni topli obrok u školi, prihode za sufinanciranje prijevoza učeniku s poteškoćama te prihod za obilježavanje 100. godišnjice škole. Ostale pomoći 63 iznosa 513,84 EUR odnose se na pomoć  Varaždinske županije za rashode natjecanja iz njemačkog jezika na županijskoj razini. Sljedeća veća stavka u strukturi prihoda su prihodi od nadležnog proračuna osnivača škole Grada Varaždina u iznosu 188.030,87 EUR, a odnose se na financiranje materijalnih rashoda u iznosu 132.817,42 EUR (6711) i na financiranje rashoda za nabavu nefinancijske imovine u iznosu 55.213,45 EUR (6712). Prihodi od sufinanciranja ručka iznose 31.310,19 EUR (65264). Prihodi od pruženih usluga (zakup dvorane i učionice) iznose 4.867,84 EUR (6615). 

Ukupni rashodi (šifra 3 + šifra 4) ostvareni do 30.06.2026. godine iznose 827.380,98 EUR. Najvećim dijelom sadrže rashode za zaposlene (plaće i materijalna prava) 31=651.071,40 EUR, zatim materijalne rashode 32=133.415,65 EUR. Ostali rashodi su financijski rashodi 34=270,00 EUR, naknade građanima, tj. sufinanciranje prijevoza 37= 179,20 EUR, 38-Ostali rashodi=450,00-rashodi za tekuće donacije u naravi za nabavu menstrualnih higijenskih potrepština.

U ovom izvještajnom razdoblju ostvaren je višak prihoda poslovanja nad rashodima u iznosu 53.290,09 EUR. Na referentnoj stranici prikazan je ukupni manjak prihoda za pokriće u sljedećem obračunskom razdoblju u iznosu 77.845,25 EUR što je rezultat pokrića prenesenog manjka prihoda iz 2025. godine u iznosu 131.135,34 EUR s navedenim ostvarenim viškom prihoda poslovanja u ovom izvještajnom razdoblju.

 Financijsko izvješće za razdoblje od 1. siječnja do 30. lipnja 2026.  sastavni je dio ovog zapisnika.

Financijsko izvješće za razdoblje od 1. siječnja  do 30. lipnja 2026. godine objavit će se na mrežnim stranicama škole.
Konstatacija da je prijedlog zaključka usvojen većinom glasova, protiv i suzdržanih nema te je donesen sljedeći  

ZAKLJUČAK: 
Školski odbor jednoglasno prihvaća Financijsko izvješće za razdoblje od 1. siječnja 2026. do 30. lipnja 2026. godine. Financijsko izvješće objavit će se na mrežnim stranicama škole. 

AD/3.

Prelazi se na treću točku dnevnog reda – Usvajanje Polugodišnjeg izvještaja o izvršenju Financijskog plana VII. osnovne škole Varaždin za razdoblje od 1. siječnja  do 30. lipnja 2026. godine
Zakonom o proračunu (Nar. nov., br. 144/21) i Pravilnikom o polugodišnjem i godišnjem izvještaju o izvršenju proračuna i financijskog plana (“Narodne novine” broj 85/23) propisana je obveza sastavljanja i podnošenja polugodišnjeg izvještaja o izvršenju financijskog plana predstavničkom tijelu proračunskog korisnika na donošenje. Pravilnikom o polugodišnjem i godišnjem izvještaju o izvršenju proračuna i financijskog plana (u daljnjem tekstu: Pravilnik) propisuje se izgled, sadržaj, obveznici izrade, način i rokovi podnošenja, donošenja i objave polugodišnjeg i godišnjeg izvještaja o izvršenju proračuna i financijskog plana.

 Polugodišnji izvještaj o izvršenju financijskog plana (članak 30. Pravilnika)  sadrži: opći dio, posebni dio, obrazloženje i posebne izvještaje.

Ukupni prihodi i primici ostvareni u ovom izvještajnom razdoblju  2026. godine iznose 880.671,07 EUR. Izvršenje  prihoda 2026. u odnosu na izvršenje prihoda istog izvještajnog razdoblja  2025. godine  je 13,57 % veće. 

Prihodi ovog razdoblja 2026. godine u odnosu na plan prihoda za cijelu 2026. ostvareni su razmjerno polugodišnjem razdoblju 45,66%.

U strukturi ukupno izvršenih prihoda najveći je udio prihoda od subjekata unutar opće države (Varaždinske županije i najvećim dijelom nadležnog ministarstva- MZOM-a) s izvršenjem 656.159,27 EUR, odnosno udio u ukupnim prihodima do kraja ovog izvještajnog razdoblja je  74,85 %.

Prihodi od pomoći (skupina 63) ostvareni su 41,01 % u odnosu na  financijski plan. U ovu skupinu konta spadaju prihodi:

· iz državnog proračuna za financiranje rashoda za plaće, prijevoza na posao i s posla, materijalnih prava zaposlenih te naknada za nezapošljavanje osoba s invaliditetom

· iz državnog proračuna za financiranje rashoda: naknade roditeljima za prijevoz učenika s teškoćama u školu, rashoda namirnica za besplatnu prehranu učenika, rashoda nabave psiho dijagnostičkih sredstava za rad školskog psihologa, rashoda za nabavu higijenskih menstrualnih potrepština, za buduće rashode obilježavanja 100. obljetnice škole

· iz proračuna Varaždinske županije za financiranje naknada za članove povjerenstava i rashode organizacije županijskom natjecanja iz njemačkog jezika.

Prihodi od administrativnih pristojbi i po posebnim propisima (skupina 65) ostvareni su 60,07% u odnosu na plan. 

U ovu skupinu konta spadaju sredstva koja se odnose na:

· sufinanciranje cijene usluga produženog boravka i prehrane učenika

. prihode od prodaje radova učeničke zadruge na školskom Uskrsnom sajmu

Prihodi od prodaje proizvoda i robe te pruženih usluga i prihodi od donacija (skupina 66) ostvareni su 69,63 % u odnosu na plan. U ovu skupinu konta spadaju sredstva koja se odnose na:

· pružene usluge najma športske dvorane i ostalih prostora škole

Prihodi iz nadležnog proračuna (skupina 67) ostvareni su 69,78% u odnosu na financijski plan, a odnose se na opće prihode i primitke od osnivača Grada Varaždina, opće prihode i primitke-DEC školstvo, pomoći iz državnog proračuna-DEC školstvo i nacionalno sufinanciranje EU projekata i prihode Europskog socijalnog fonda.

Iz decentraliziranih sredstava financiraju se opći materijalni i financijski rashodi te rashodi za nabavu nefinancijske imovine (biciklistički stolci).

Iz općih prihoda financiraju se rashodi za zaposlene u projektu „PONOS V“ (pomoćnici u nastavi) i rashodi zaposlenih u produženom boravku, financiraju se materijalni rashodi dodatnih i dopunskih aktivnostima (prijevoz učenika u školu, dnevnice za izlete i maturalna putovanja, ostali materijalni i financijski rashodi), te rashodi za dodatna ulaganja na objektu škole-ugradnji PVC prozora i ulaznih vrata. Iz nacionalnog sufinanciranja EU projekata i prihoda Europskog socijalnog fonda financiraju se plaće pomoćnicima u nastavi („PONOS V“).

Ukupni rashodi i izdaci ( 3=785.386,25 EUR + 4= 41.994,73 EUR ) ostvareni u ovom obračunskom razdoblju 2026. godine iznose 827.380,98 EUR. Izvršenje  ukupnih rashoda ovog izvještajnog razdoblja u odnosu na izvršenje rashoda istog razdoblja u 2025. godini je 2,09% manje. 

Rashodi ovog razdoblja 2026. godine u odnosu na plan rashoda za cijelu 2026. ostvareni su razmjerno polugodišnjem razdoblju 42,66%.

U strukturi ukupno izvršenih rashoda najveći je udio rashoda za zaposlene s izvršenjem 651.071,40 EUR, odnosno udio u ukupnim rashodima je 78,69 %.

Rashodi za zaposlene (skupina 31) realizirani su 40,88% u odnosu na financijski  plan rashoda za zaposlene odnosno 5,17% su niži u odnosu na isto razdoblje 2025. godine. 

U ovu skupinu konta spadaju rashodi koji se odnose na:

· bruto plaće zaposlenika

· materijalna prava zaposlenika (uskrsnica, regres, jubilarne nagrade i pomoći za smrtne slučajeve i bolovanje duže od 42 dana)

· doprinose na plaće.
Rashodi za zaposlene rasli su prema rastu osnovice zaposlenih u državnim i javnim službama.

Materijalni rashodi (skupina 32) ostvareni su 51,88% u odnosu na financijski plan i 9,6% su veći u odnosu  na isto razdoblje 2025. godine.

Stanje novčanih sredstava odgovara stanju na izvodu računa u poslovnoj banci na dan 30.06.2026. godine, 32.004,55 EUR.

Stanje blagajne na dan 30.06.2026. godine iznosi 10,62 EUR. 

Njihov zbroj daje ukupna novčana sredstva na kraju izvještajnog razdoblja 32.015,17 EUR.

Stanje novčanih sredstava je 33,1%  veće u odnosu na isto izvještajno razdoblje prethodne godine zbog više uplaćenih prihoda od sufinanciranja za ručak i prenesenog viška prihoda od sufinanciranja iz vlastitih prihoda te neutrošene doznake MZOM-a za 100. godišnjicu škole. Navedeno se nije utrošilo tokom razdoblja i  ostalo je  kao depozit na računu škole. 

Izvještaj o izvršenju za razdoblje od 1. siječnja  do 30. lipnja 2026. godine prilog je ovog zapisnika.

Izvještaj o izvršenju  za razdoblje od 1. siječnja  do 30. lipnja 2026. godine objavit će se na mrežnim stranicama škole.

Konstatacija da je prijedlog zaključka usvojen većinom glasova, protiv i suzdržanih nema te je donesen sljedeći  

ZAKLJUČAK:

Školski odbor VII. osnovne škole Varaždin usvaja Polugodišnji  izvještaj o izvršenju Financijskog plana VII. osnovne škole Varaždin za razdoblje od 1. siječnja  do 30. lipnja 2026. godine. Polugodišnji izvještaj o izvršenju Financijskog plana za razdoblje od 1. siječnja  do 30. lipnja 2026. godine objavit će se na mrežnim stranicama škole.
AD/4.

Prelazi se na četvrtu točku dnevnog reda – Prihvaćanje i donošenje Odluke o usvajanju prijedloga III. rebalansa  financijskog plana za 2026. godinu

Sukladno dobivenim uputama i limitima nadležnog Upravnog odjela za društvene djelatnosti unesene su izmjene po stavkama plana Programskih aktivnosti.

Prilog: Prijedlog III. rebalansa izmjena i dopuna Financijskog plana za 2026. godinu 

Konstatacija da je prijedlog zaključka usvojen većinom glasova, protiv i suzdržanih nema te je donesen sljedeći

ZAKLJUČAK: 

Školski odbor VII. osnovne škole Varaždin usvaja prijedlog III. Izmjena i dopuna Financijskog plana za 2026. godinu. 

III. Izmjene i dopune Financijskog plana objavit će se na web stranici škole.

AD/5.

Prelazi se na petu točku dnevnog reda – Ostala pitanja
Ostalih pitanja nije bilo.
Kako je dnevni red iscrpljen, predsjednica Školskog odbora zaključuje sjednicu.
Ovaj zapisnik ima sedam (7) stranica.

ZAPISNIK VODILA:
PREDSJEDNICA ŠKOLSKOG ODBORA:

Renata Beljšćak



Nikolina Šipek Škrablin

